kardosdrur/scandi-wiki huggingface dataset:
François Eudes de Mézeray

François Eudes de Mézeray (født 1610 i Ri, død 10. juli 1683 i Paris) var en  fransk historiker. Han var bror til Jean Eudes.

Mézeray tog tidlig fat på omfattende historiske studier, og allerede 1643 kunde han udgive 1. bind af sin Histoire de France, hvortil 1646 og 1651 føjedes 2. og 3. Værket vakte megen opsigt og stor beundring; det er klart og fornuftig skrevet, selv om det hverken i grundighed eller forsigtig kritik tilfredsstiller moderne fordringer. Dets forfatter lønnedes 1649 med optagelse i Akademiet. Imidlertid fortsatte han sine historiske arbejder med Histoire des Turcs de 1612 jusqu'à 1649 og sin Abrégé chronologique  ou Extrait de l'histoire de France  1668. Mézeray havde i frondebevægelsens dage fået en vis oppositionsånd, og denne gav sig her udtryk i skrappe angreb på finansembedsmændenes misbrug. Følgen blev, at Colbert truede ham med at berøve ham en forfatterpension, han før modtog; Mézeray forandrede da noget de pågældende steder, men ikke nok til at tilfredsstille, og det endte alligevel med, at han mistede pensionen.

Kilder 

  

Historikere fra Frankrig
Faglitterære forfattere fra Frankrig
Medlemmer af Académie française
Franskmænd i 1600-tallet
Gråhovedet gås

Gråhovedet gås () er en andefugl, der lever i det sydlige Chile og på Ildlandet.

Noter 
 Avibase - the world bird database

Eksterne henvisninger 

Ænder
Patagoniens fugle
Montenegrinere

{| class="infobox" cellpadding="0" style="font-size: 100%; width: 250px; background-color:#fee8ab;"
! colspan=2 style="font-size:medium; background-color: #b08261;" | Montenegrinere  Crnagorci
|-
| colspan=2 style="text-align:center;" | 
|-
| colspan=2 style="text-align:center;" | Montenegrinere. Fotografi fra det 19. århundrede]]
|-
! colspan=2 style="background-color: #b08261;" | Antal og fordeling
|-
|Antal i alt
|500.000 (anslået)
|-
| : 
| 267.669
| 
|-
| : 
| 69.049 (2002)
| 
|-
| : 
| 50.000 (2004)
| 
|-
| : 
| 30.000 (2001))
| 
|-
| : 
| 4.926 (2001)
| 
|-
| : 
| 2.686 (2002)
| 
|-
| : 
| 2.667 (2002)
| 
|-
| : 
| 2.000-2.500 (2000)
| 
|-
| : 
| 2.370 (2006 skøn)
| 
|-
| : 
| 1.171 (2006 skøn)
| 
|-
| : 
| 800 (2006 skøn)
| 
|-
! colspan=2 style="background-color: #b08261;" | Etnografi
|-
| Etnicitet:| Slavere
|-
| Sprog:| Montenegrinsk;
|-
| Religion:| Hovedsageligt ortodokse kristne (serbisk-ortodokse og montenegrinsk-ortodokse kirke
|-
| Levevis:| ;
|-
! colspan=2 style="background-color: #b08261;" | Udbredelse
|- class=landkort" 
| colspan=2 style="background-color: #fee8ab;"| 
|-
| colspan=2 style="text-align:center;" | Etnisk sammensætning i Montenegro på administrative enheder i 2011.
|}Montenegrinere' (Crnagorci, ental Crnogorac'') er en sydslavisk befolkningsgruppe bosat overvejende i Montenegro.

Traditionelt bliver de regnet som en del af den større serbiske etniske folkegruppe. De har siden middelalderen tilhørt den serbisk-ortodokse kirke og talt en dialekt af serbisk, men siden Montenegros selvstændighed i 2006 har talsmænd agiteret for, at Montenegrinsk skal anses som et eget sprog, uafhængigt af serbisk, og at det skal erklæres som Montenegros officielle sprog i den nye grundlov. Imidlertid findes der blandt mange montenegrinere en følelse af serbisk national samhørighed; de ønsker ikke at se montenegrinsk som andet end en variant af serbisk. Dette gør spørgsmålet kontroversielt både i Montenegro og i forholdet mellem dette land og det med dette i en union tidligere forbundne Serbien. Lige som i Serbien anvendes både det kyrilliske og det latinske alfabet.

Ifølge det montenegrinske statistiske bureau (oplysninger offentliggjorte den 23. september 2004 baseret på folketællingen i november 2003: ) anser sig 267 669 personer (43,16 %) i Montenegro sig for at være montenegrinere, og 198 414 personer (31,99 %) anser sig for at være serbere.

Montenegrinere er i religiøs henseende overvejende ortodokse kristne (serbisk-ortodokse eller tilhørende den fristående men ikke anerkendte montenegrinsk-ortodokse kirke).

Sydslavere
Folkeslag i Montenegro
Weston under Penyard

Weston under Penyard er en lille landsby i Herefordshire, England. Indbyggertallet i dets Civil Parish var 1.007 i 2011. Den ligger ved A40 road omkring 3 km øst for Ross-on-Wye. Penyard er en stor banke.

Sognets kirke, St Lawrence, har et højt tårn fra 1300-tallet. Frem til 1750 havde den et spir, indtil det blev ramt af et lyn.

Et wesleyansk kapel blev opført ved Buryhill i begyndelsen af 1800-tallet, men brugen af det ophørte i 1964.

En smule mod øst under nogle marker ligger den tidligere romerske bosættelse Ariconium, som har givet navn til de historiske områder i Herefordshire Ergyng og Archenfield. Navnet Ariconium er romersk-britisk og svarer muligvis til den romerske provins Galatien

Richard Amerike (c. 1445–1503), der var en købmand i Bristol, og som nogle mener har givet navn til Amerika, blev født i Weston under Penyard.

I udkanten af landsbyen ligger Bollitree Castle, som i øjeblikket ejes af Top Gear-værten Richard Hammond. Det består af et hus, der blev bygget omkring 1700 opført på tidligere bygninger, krenelerede mure, tårne og en voldgrav, der blev tilføjet i 1700-tallet. 3 km sydvest herfor ligger de få rester af Penyard Castle, der var en bord fra 1300-tallet, hvor der i 1600-tallet blev opført et hus.

Jernbane 
Weston under Penyard Halt var en tidligere station på Hereford, Ross and Gloucester Railway på stykket mellem Ross-on-Wye og Grange Court og derfra til Gloucester. Den åbnede i 1929 for at konkurrere med lokal vej og lå på Great Western Railway line hvor den forbandt Ross-on-Wye og Gloucester. I dag er der intet tilbage af stationen.

Se også  
 Liste over borge og slotte i England

Referencer

Eksterne henvisninger 

Herefordshire County Council page
Weston under Penyard på Vision of Britain
Old photos of Weston under Penyard

Herefordshire
Byer i England
Lille præriehøne

Lille præriehøne () er en fasanfugl, der lever i det centrale USA.

Noter 
 Avibase - the world bird database

Eksterne henvisninger 

Fasanfugle
Fugle fra USA
Granhjerpe

Granhjerpe () er en fugl i familien fasanfugle, der lever i Canada og Alaska.

Noter 
 Avibase - the world bird database

Eksterne henvisninger 

Fasanfugle
Fugle fra Alaska
Fugle fra Canada
Oakham

Oakham county town i Rutland i East Midlands, England. Den ligger omkring 40 km øst for Leicester, 45 mk sydøst for Nottingham og 37 km vest for Peterborough; hvoraf sidstnævnte ligger i regionen East of England. Oakham har  indbyggere.

Oakham ligger vest for Rutland Water, en af de største menneskeskabte søer i Europa. Den ligger i Vale of Catmose og er bygget på en bakkeskråning, der går fra 99 m til 122 m over havets overflade. Den har venskabsbyerne Barmstedt, Tyskland og Dodgeville, Wisconsin, USA.

Blandt byens seværdigheder er Oakham Castle fra 1100-tallet, All Saints' Church, Rutland County Museum og markedspladsen med sin oktagonale buttercross.

Referencer

Eksterne henvisninger 

 Community website 
 Oakham Town Partnership website 
 Oakham School website
 All Saints Church Oakham website 
 Catmose College website
 Oakham Castle website
 Link to Rutland County Council website
 Oakham workhouse 
 Oakham Town Council

Rutland
Byer i England
County towns i Storbritannien
Gråkronet duehøg

Gråkronet duehøg () er en rovfugl i høgefamilien, der lever i Nordamerika.

Noter 
 Avibase - the world bird database

Eksterne henvisninger 

Nordamerikas fugle
Egentlige høge
Salviehøne

Salviehøne () er en fugl i familien fasanfugle, der lever i den vestlige del af Nordamerika.

Kilder 
 Avibase - the world bird database

Eksterne henvisninger 

Fasanfugle
Nordamerikas fugle
Stephen Curry

Wardell Stephen "Steph" Curry II (født 14. marts 1988) er en amerikansk basketballspiller, der til dagligt spiller for Golden State Warriors, der valgte ham som nummer 7 i draften i 2009. Stephen Curry blev i 2015 og 2016 udnævnt til NBAs MVP, altså NBAs mest værdifulde spiller. Han er blevet udtaget til All Star-kampen otte gange, og 7 gange i startformationen.

Før han kom til NBA, spillede han for Davidson College.

Curry er søn af den tidligere NBA-spiller, Dell Curry, mens hans bror Seth Curry også spiller i NBA for Brooklyn Nets. 

Curry vandt i 2015 sit første mesterskab med Golden State Warriors. I 2016 tabte hans hold Slutspils-finalen til Cleveland Cavaliers.

Steph Curry satte i 2016, for tredje år i træk, en ny rekord for flest trepointscoringer i en sæson med 402 scoringer.

Steph Curry er den ene halvdel af en af NBAs bedste duoer "The Splash Brothers" sammen med Golden State Warriors shooting guard Klay Thompson; parret lavede i 2016 tilsammen 674 trepointscoringer, hvilket er rekorden for en sæson.

Eksterne henvisninger 

Basketballspillere fra USA
Dørgreb

Dørgreb eller dørhåndtag sælges i Danmark typisk via byggemarked. Ønsker man sig et dørgreb udover det almindelige skal man i specialbutikker eller i webshops.

I Danmark er langt de fleste nye indvendige døre 40 mm tykke og har ofte to udfræsninger omkring selve dørgrebet og nøgleskiltet. Her er det vigtigt at rosetter og nøgleskilte kan dække disse huller.

Til hoveddørsgreb skal der ofte bruges en længere pal (det gennemgående metalstykke der forbinder dørgrebene på hver side af døren). Producenterne leverer som regel en længere pal med end det er nødvendigt og så skal kunden selv tilpasse den i længden.

Galleri

Eksterne henvisninger 

Bygningsdele
Brolgatrane

Brolgatrane () er en trane, der er yngletrækfugl i Australien og det sydlige del af Ny Guinea.

Noter 
 Avibase - the world bird database

Eksterne henvisninger 

Fugle fra Australien
Fugle fra Ny Guinea
Traner
Mjadzjel rajon

Mjadzjel rajon (, ) — er en forvaltningsenhed i den nordvestligste ende af Minsk voblast. Dens forvaltningssæde er byen Mjadzjel. Kommunen rummer i alt 310 bebyggelser. Fire af de vigtigste søer i Hviderusland ligger i rajonen: Naratj (den største på 79,2 km²), Svir, Mjadel og Mjastro.

Naturgeografi

Landskabsrelief 
Territoriet er på 1 968 km² (7. plads af landets rajoner). Afstanden fra vest mod øst er 75 km, og fra nord mod syd er den 43 km. Relieffet er forholdsvist fladt med en generel hældning fra nordøst mod sydvest. Rajonen ligger på grænsen af Naratj-Villia-sænkningen.

Vandsystem 
Rajonen gennemstrømmes af floderne Stratja, Bolsjoj Perekop, Naratj, Uzljanka (en del af Villia-bækkenet), Mjadzjelka (en del af Dzisna-bækkenet).

Søer udgør 7,48% af rajonens areal. De største af dem — Naratj, Mjastro, Batorina, Svir og Blednaje — udgør tilsammen Naratj-søgruppen. Største sø er Naratj med en samlet kyststrækning på 80 km. Desuden ligger der andre søsystemer i rajonen, herunder Mjadzjel og Bolduk.

Cirka 43% af rajonens areal udgøres af skov, hvoraf de tætteste massiver forefindes i sydvest og nordvest.

Historie 
Rajonen blev dannet den 15. januar 1940. Fra 20. januar 1960 har den indgået i Minsk Voblast.

Økonomi 
I Mjadzjel rajon forefindes de mineralske ressourcer tørv, som graves fra Gaby-mosen, og der opgraves ligeledes grus, byggesand og ler.
Transportsystemet omfatter jernbanelinien mellem Maladzjetjna og Polotsk, landevejene mellem Vilnius og Polotsk og mellem Naratj og Minsk.
Der er nogen industri, herunder mejeri, fiskekonserves, drikkevarer, autoindustri (vedligeholdelse).

Mjadzjel rajon er specialiseret i produktion af kød, mejeriprodukter, korn, hør og kartofler.

I rajonens sydvestlige hjørne er et atomkraftværk under opførelse (observeret 11. oktober 2015).

Befolkning 
Pr. 1. januar 2015 er indbyggertallet i Mjadzjel rajon på 26.890. Den etniske sammensætning var:
 hviderussere — 93,71 %,
 russere — 4,02 %,
 polakker — 1,09 %,
 andre — 1,18 %
Modersmålene er hviderussisk med 89,19 % og russisk 9,78 %; hvis man regner med, hvilket sprog, der tales hjemme, er fordelingen 75,68 % til hviderussisk og 22,58 % til russisk.
Såvel katolicisme som kristen ortodoksi er repræsenteret i området, og der er otte stensatte katolske kirker, de fleste fra 1600-1700-årene, herunder tiden hvor området lå under den polsk-litauiske realunion.

Noter

Eksterne henvisninger 

 Officiel hjemmeside  

Rajoner i Minsk voblast
Etableret i 1940
Korthalet albatros

Korthalet albatros () er en fugl i ordenen stormfugle, der lever i den nordlige del af Stillehavet.

Noter 
 Avibase - the world bird database

Eksterne henvisninger 

Stillehavets fugle
Stormfugle
Hvidstrubet due

Hvidstrubet due () er en dueart, der lever på Melanesien.

Noter 
 Avibase - the world bird database

Eksterne henvisninger 

Duefugle
Fugle fra Melanesien
Klitkambunke

 
Klitkambunke (Koeleria glauca), også skrevet Klit-Kambunke, er en flerårig, urteagtig plante, en græsart, med en tueformet vækst. Planten er sjælden i Danmark, bortset fra klitområder i Nord- og Vestjylland.

Beskrivelse 
Klitkambunke er en flerårig, urteagtig plante med en tueformet vækst. Bladene er rendeformede eller sammenrullede og tæt dunhårede, men uden randhår. De nederste dele af bladene er skjult i trævlede bladskeder fra tidligere år. Begge bladsider er blågrønne. Blomstringen foregår i juni-juli, og blomsterne sidder i endestillede aks på stive, oprette stængler. De er samlet 2-5 ad gangen i småaks, der har afrundede dækblade. De enkelte blomster er 3-tallige, men stærkt reducerede (som det er almindeligt hos græsserne). Frugterne er nødder (frø).

Rodsystemet består af en rodstok og et velforgrenet net af siderødder.

Planten når en højde i tuen på ca. 25 cm og en bredde på ca. 20 cm, mens de oprette, aksbærende stængler let når 50 cm i længden.

Hjemsted 

Klitkambunke er naturligt udbredt fra Spanien, Frankrig og England over hele Centraleuropa til Østeuropa, Rusland og Centralasien. I Danmark findes arten hist og her på klitområder i Nord- og Vestjylland. Arten er knyttet til lysåbne voksesteder med en kalkrig, men næringsfattig og tør jord. Derfor ses den oftest i klit- og steppeområder.

I Kampinos Nationalpark ved landsbyen Kikoły, der ligger i nærheden af Warszawa, findes lysåbne græsvegetationer på tør bund. Her vokser arten sammen med bl.a. aksærenpris, svalerod, Cladonia foliacea (en art af rensdyrlav), engsalvie, glat rottehale, grå potentil, gul skabiose, Hieracium echioides (en art af høgeurt), karteusernellike, klitlimurt og nikkende kobjælde

Galleri

Noter

Kilder og eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Græsser
Græs-familien
Østafrikansk oryx

Den østafrikanske oryx (Oryx beisa), også kaldet beisaoryx eller blot beisa, er et dyr i underfamilien hesteantiloper af skedehornede pattedyr. Der findes to underarter: Oryx beisa beisa, der lever på stepper og i halvtørre områder fra Afrikas Horn til nord for Tanafloden, og Oryx beisa callotis, der lever syd for Tana i det sydlige Kenya og dele af Tanzania. Den østafrikanske oryx er omkring 1 m høj ved skulderen og vejer omkring 79 kg. Pelsen er grå med hvid underside, adskilt fra den grå del med en markant sort stribe. Sorte striber findes også, hvor hovedet går over i halsen, langs næsen, fra øjet til munden og i panden. Manken er kort og kastanjebrun, og de ringlede horn er lange og lige. Begge køn har horn, der typisk bliver 75-80 cm lange.

De østafrikanske oryxer lever i halvørken- eller steppelandskaber, hvor de æder græs, blade, frugter og knopper. De er i stand til at øge deres kropstemperatur, så de undgår at svede alt for meget og derved tabe væske. De holder sammen i grupper på mellem 5 og 40 dyr, ofte anført af hunner, mens en stor han bevogter gruppen bagfra. Nogle ældre hanner lever alene.

Referencer

Eksterne henvisninger 

Dyr fra Østafrika
Heste- og sabelantiloper
Takumi Minamino

Takumi Minamino (; født 16. januar 1995) er en japansk professionel fodboldspiller, der spiller som en offensiv midtbanespiller og kantspiller for Ligue 1 klubben Monaco og det japanske landshold.

Minamino startede sin klubkarriere hos J.League Division 1-klubben Cerezo Osaka i 2012, og i sin første sæson blev han kåret til J.League Rookie of the Year. I 2014 skiftede han til den østrigske klub Red Bull Salzburg, hvor han tilbragte fire succesfulde sæsoner. Efter imponerende præstationer for klubben skiftede han til Liverpool den 1. januar 2020, hvor han vandt Premier League i sin første sæson.

Han debuterede på det japanske landshold i 2015 og spillede en nøglerolle på holdet, der nåede finalen i AFC Asian Cup i 2019. Han spillede også ved FIFA Verdensmesterskabet i 2022.

Japans fodboldlandshold 

|-
|2015||2||0
|-
|2018||5||4
|-
|2019||15||7
|-
|2020||4||1
|-
|2021||9||4
|-
|2022||12||1
|-
!Total||47||17
|}

Eksterne henvisninger 

Fodboldspillere fra Japan
Personer fra Osaka
Fodboldspillere ved sommer-OL 2016
Deltagere ved verdensmesterskabet i fodbold 2022
Rødbrun næsehornsfugl

Rødbrun næsehornsfugl () er en næsehornsfugl, der lever på det nordlige Filippinerne.

Noter 
 Avibase - the world bird database

Eksterne henvisninger 

Fugle fra Filippinerne
Næsehornsfugle
Rødnæbbet rynkenæb

Rødnæbbet rynkenæb () er en næsehornsfugl, der lever i det sydlige Filippinerne.

Noter 
 Avibase - the world bird database

Eksterne henvisninger 

Fugle fra Filippinerne
Næsehornsfugle
Bladskede

En bladskede er en særlig udvikling af bladfoden især hos planter af Græs-familien (men også hos andre, f.eks. Skærmplante-familien), hvorved der dannes et hylster. Oftest er bladskeden åben, dvs. at randene er frie men overlagte. Blandt halvgræsserne er bladskederne dog lukkede, eller de har ingen frie rande.

Bladskeden har flere, mulige funktioner: bl.a. som beskyttelse mod vejrlig, som beskyttelse mod græssende dyr og som afstivning. Det sidste kan ses hos bananer, hvor de taglagte bladskeder danner en falsk stamme.

Botanik
Mazda Xedos 9

Mazda Xedos 9 er en øvre mellemklassebil med forhjulstræk, som blev fremstillet af Mazda mellem sommeren 1993 og slutningen af 2002. I Mazdas modelprogram var modellen placeret over Xedos 6.

Historie 
Produktionen af Xedos 9 startede i juli 1993.. På det japannske hjemmemarked hed modellen Eunos 800, og i Amerika blev den fra 1995 solgt under navnet Mazda Millenia.

I løbet af sin 9-årige byggetid gennemgik bilen flere modifikationer. Dermed fik den i starten af 1997 det nye Mazda-logo, og i midten af 1999 fulgte et mindre facelift med hvide blinklys fortil, et nyt rat og modificerede baglygter.

I oktober 2000 blev Xedos 9 igen modificeret, denne gang med større modifikationer af frontpartiet med bl.a. nye forlygter, en større kølergrill samt modificerede frontskørter og kofangere. Samtidig kom der et nyt ud- og indvendigt farveprogram samt en diskret modificeret kabine med mulighed for navigationssystem. Xedos 9 var nu som standard udstyret med el-justerbare forsæder, læderrat og -gearknop, fire airbags og TCS. Desuden blev elektrisk glasskydetag standardudstyr. Fra dette tidspunkt omfattede modelprogrammet kun 2,5-litersmotoren med 120 kW (163 hk) i kombination med automatgear.

I november 2002 blev produktionen på grund af for lave salgstal indstillet.

Modellen blev aldrig officielt markedsført i Danmark.

Teknik

Kraftoverførsel 
Xedos 9 er forhjulstrukket. Gearkassen er enten en femtrins manuel eller, som ekstraudstyr til 2,5 V6-motoren, et elektronisk styret automatgear med fire trin.

Karrosseri 
Karrosseriet er selvbærende med energiabsorberende front- og hækparti til beskyttelse af personerne på alle fem siddepladser. Bagagerummet kan rumme 407 liter.

Undervogn 
Fortil og bagtil er hjulene ophængt separat på multiledsaksler. Styretøjet er af tandstangstypen med omdrejningstalsafhængig servostyring og med et rat med integreret airbag. Vendekredsen er 12,2 meter.

Bremser 
Bremsesystemet består af en hydraulisk firehjulsbremse i et diagonalt opdelt tokredssystem. Fortil er Xedos 9 udstyret med indvendigt ventilerede skivebremser, og bagtil massive skivebremser. ABS-bremser er standardudstyr, og parkeringsbremsen virker mekanisk på baghjulene.

Tekniske data 

Alle motorer er som standard udstyret med reguleret trevejskatalysator og monteret fortil på tværs. De er ikke E10-kompatible.

Noter

Litteratur 
 Automobil Revue. Katalog 1997 og 2001 (på tysk og fransk).

Eksterne henvisninger 

Xedos 9
Øvre mellemklassebiler
Forhjulstrukne biler
Biler introduceret i 1993
Biler fra 1990'erne
Biler fra 2000'erne
Enigma (musikprojekt)

Enigma er et musikalsk new-age projekt fra Tyskland, der blev dannet af Michael Cretu, David Fairstein og Frank Peterson. Den rumænsk-fødte Cretu udtænkte Enigma-projektet mens han arbejdede i Tyskland, men lod musikken indspille i A.R.T. Studios i Ibiza, Spanien, fra 1990'erne til maj 2009. Cretu er både komponist og producer på projektet. Hans tidligere kone, popsangeren Sandra, sang ofte vokal på Enigmas numre. Jens Gad var medarrangør og spillede guitar på tre Enigmaalbums. Peter Cornelius bidrog også til Enigma i 1990'erne.

Blandt projektets mest berømte sange er "Return to Innocence" og "Sadeness (Part I)".

Diskografi 
 MCMXC a.D. (1990)
 The Cross of Changes (1993)
 Le Roi est mort, vive le Roi! (1996)
 The Screen Behind the Mirror (2000)
 Voyageur (2003)
 A posteriori (2006)
 Seven Lives Many Faces (2008)

Referencer

Eksterne henvisninger 
 
 Crocodile-Music.de  (Official Enigma management website)
 Enigma Music TV (Official Enigma YouTube Channel)

Musikgrupper fra 1990
Musikgrupper fra Tyskland
Kongeriget Sussex

Kongeriget Sussex (fra angelsaksisk Suth Seaxe, "syd-sakserne") var et af de angelsaksiske kongeriger, der eksisterede i middelalderen i dagens England. Det var et af de syv kongeriger i Heptarkiet. Grænserne sammenfaldt stort set med grænserne for det traditionelle grevskab Sussex, det vil sige de moderne West Sussex og East Sussex. Store dele af området var dækket af Andredskoven.

Ifølge Den angelsaksiske krønike blev riget oprettet, efter at sakseren Ælla gik i land med en hær i 477 og gradvis underlagde sig indbyggerne. I 485 stod slaget ved Mercredesburne, og i 491 plyndrede Ælla og hans søn Cissa Anderida og dræbte alle indbyggerne. På et tidspunkt blev Ælla udråbt til konge over området. Årstallene er meget usikre, men også Beda mener, at det var Ælla, som var første konge af Sussex.

Efter dette er historien uklar frem til 607, da Ceolwulf af Wessex kæmpede mod syd-sakserne. I 681 søgte Wilfrid af York tilflugt i Sussex efter at være blevet forvist fra Northumbria af kong Ecgfrith. Han blev der indtil 686 og omvendte i løbet af de fem år mange af indbyggerne til kristendommen. Kong Aethelwalh havde allerede tidligere ladet sig døbe, og efter opfordring fra Wulfhere af Mercia gav han Wight til Wilfrid. Et bispeseæe blev oprettet ved Selsey.

Kort tid efter dette blev Aethelwalh dræbt, og kongedømmet blev plyndret af den vest-saksiske prins Caedwalla, som var blevet forvist fra Wessex. To prinser fra Sussex, Berhtun og Andhun formåede at slå ham tilbage og overtog derefter styret i riget. Syd-sakserne angreb i 686 Hlothere af Kent, da de allierede sig med hans nevø Eadric. Ikke længe efter blev Berhtun dræbt, og Caedwalla, som nu var konge i Wessex, tog atter kontrol over Sussex.

Efter dette er der igen mangel på kilder. Der var flere konger samtidig, og i en periode var Sussex ifølge Beda underlagt Ine a Wessex. I 825 gav syd-sakserne kongeriget til Ecgberht af Wessex, og herefter var det en del af det vest-saksiske rige.

Jarldømmet Sussex blev senere til tider kombineret med jarledømmet Kent.

Se også 
 Liste over konger af Sussex

Angelsaksiske kongeriger
Sussex
Snork City

Snork City er debutalbummet fra den danske popdup Juncker. Det blev udgivet den 4. oktober 2004, og indeholder en af gruppens mest kendte sange "Mogens og Karen", der blev nomineret til "P3 Lytterhittet" ved P3 Guld i 2004. 

Albummet toppede Hitlisten som #33, og musikmagasinet GAFFA gav det tre ud af seks stjerner.

Spor 
 "Kongen Af Kartoffelvand" - 3:32
 "Da Fjernvarmen Kom" - 3:00
 "Kuk Kuk" - 2:54
 "Mogens Og Karen" - 2:43
 "C'est La Vie" - 3:27
 "Du Er Alt Jeg Har" - 3:01
 "På Solstrålevej" - 4:39
 "Snork City Blues" - 2:55
 "Sotto Voce" - 3:38
 "Please, Please, Please" - 1:56
 "På Den Anden Side" - 3:59

Referencer

Eksterne henvisninger 
Snork City på Discogs

Juncker-album
Debutalbum fra 2004
Debutalbum fra Danmark